|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314011L915 |
| Názov aktivity: | Hlavná aktivita č. 1, Skvalitňovanie sociálnych služieb MRK |
| Názov výstupu: | Legislatívny návrh  |
| Názov legislatívneho návrhu: | Rozšírenie cieľových skupín pre sociálnu službu Komunitné centrum |
| Subjekt, ktorému sa návrh opatrenia predkladá: | Ministerstvo práce, sociálnych vecí a rodiny SR |

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)
* vypracovaní Analýzy legislatívy sociálnych služieb podporujúcej marginalizované rómske komunity

a v neposlednom rade na základe našej dlhoročnej skúsenosti v prevádzkovaní komunitných centier, navrhujeme redefinúciu cieľovej skupiny komunitného centra ako sociálnej služby.

Spolu s ďalšími odborníkmi, ktorý prevádzkujú komunitné centrá, alebo sú ich odbornými garantmi, odbornými pracovníkmi alebo pracovníkmi sa domnievame, že cieľovou skupinou sociálnych služieb poskytovaných v komunitnom centre by nemali byť iba osoby v nepriaznivej sociálnej situácii „pre zotrvávanie v priestorovo segregovanej lokalite s prítomnosťou koncentrovanej a generačne reprodukovanej chudoby“, tak ako je tomu v súčasnej právnej úprave.

Sme presvedčení, že cieľovou skupinou komunitného centra by mali byť osoby v nepriaznivej sociálnej situácii pre všetky dôvody, ktoré špecifikuje zákon a rovnako by cieľovou skupinou komunitného centra mali byť osoby, ktoré nemusia byť v nepriaznivej sociálnej situácii, ale sú súčasťou územnej komunity, v ktorej sa nachádza komunitné centrum.

Vzhľadom k tejto legislatívnej zmene by sa komunitné centrum stalo „nástrojom podpory občianskej participácie a komunitného rozvoja“ na základe občianskeho konceptu komunitného centra, ktorý by nahradil súčasnú paradigmu, kedy je komunitné centrum vnímané prevažne ako sociálna služba na riešenie nepriaznivej sociálnej situácie jednotlivcov (sociálno-patologický koncept). Tieto koncepty sú bližšie špecifikované v Analýze legislatívy sociálnych služieb podporujúcej marginalizované rómske komunity, vypracovanej v rámci projektu „Lepšie verejné politiky pre marginalizované rómske komunity“.

Preto v rámci legislatívy navrhujeme úpravu zákona 448/2008 Z.z. o sociálnych službách, kde navrhujeme v § 24d nasledujúce úpravy:

V § 24d, odsek 1 doplniť medzi oprávnených užívateľov sociálnej služby okrem písmena h) všetky osoby v nepriaznivej sociálnej situácii (písmená a až i) a osoby, ktoré sú obyvateľmi územnej komunity, v ktorej sa nachádza komunitné centrum.

**Paragrafové znenie**:

§ 24d

Komunitné centrum

(1) V komunitnom centre sa fyzickej osobe v nepriaznivej sociálnej situácii podľa **§ 2 ods. 2 písm. a) až i) a ďalším osobám, ktoré sú obyvateľmi územnej komunity, v ktorej sa nachádza komunitné centrum,**

a) poskytuje

...

V Bratislave, 31.3.2020

 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.